કોંગ્રેસના સિનિયર નેતા મોહનસિંહ રાઠવા સતત 10મી ટર્મથી વિધાનસભામાં ધારાસભ્ય તરીકે કામ કરી રહ્યાં છે. સેન્ટ્રલ ગુજરાતની છોટા ઉદેપુર બેઠક પરથી તેઓ 2017માં 10મી વાર ચૂંટાઇ આવ્યા છે જે 182 ધારાસભ્યોમાં એક રેકોર્ડ છે. તેમની આ બેઠક આદિવાસી વિસ્તારમાં આવે છે અને તેઓ પોતે આદિવાસી છે. મોહનસિંહ તેમના વતન બાર ગામમાં સરપંચ પદે પહેલીવાર ચૂંટાઇ આવ્યા હતા અને તેમણે રાજકીય કારકિર્દીની શરૂઆત કરી હતી. ગોધરા કાંડ પછી આવેલી વિધાનસભાની 2002ની ચૂંટણીમાં એખ વખત જ તેઓ ચૂંટણી હારી ગયા હતા. કોઇપણ રાજકીય નેતા માટે આટલો મોટો સમયગાળો ખૂબ મોટો કહી શકાય તેમ છે તેથી તેમનું વિધાનસભામાં સન્માન થવું જોઇએ. કોંગ્રેસની સરકારમાં તેઓ કેબિનેટ મંત્રીનું સ્થાન પણ મેળવી ચૂક્યાં છે. તેઓ કહે છે કે બસ, હવે બહું થયું— કોંગ્રેસ પાર્ટીએ મને ખૂબ આપ્યું છે. 2022માં હું વિધાનસભાની ચૂંટણી લડવાનો નથી.